Kveðst bíða spenntur eftir skemmtilegu sumri Í febrúarmánuði síðastliðnum kom til starfa hjá Akraneskaupstað Jón Hrói Finnsson . Hann fór í nýtt starf sviðsstjóra í velferðar - og mannréttindamálum hjá kaupstaðnum . Jón Hrói er Akureyringur að uppruna og menntaður stjórnsýslufræðingur frá Árósum í Danmörku . Síðustu árin hefur hann að mestu starfað fyrir norðan og síðast var Jón Hrói sveitarstjóri við túnfótinn á sínum gamla heimabæ , í Svalbarðsstrandarhreppi . „ Mér líst ákaflega vel á það sem ég hef kynnst í þessu samfélagi . Þetta er góður vinnustaður , allir sem ég hef kynnst eru ákaflega velviljaðir og viðmótsþýðir . Annars er ég að koma mér fyrir á Akranesi þessa dagana . Er nýbúinn að fá íbúð á Neðri-Skaga og keyrði á milli fyrstu vikurnar . Það er gott að þurfa ekki lengur að byrja morgnana með því að kíkja eftir vindstöðu á Kjalarnesinu , annars hefur þetta gengið ágætlega að komast á milli , “ segir Jón Hrói í samtali við Skessuhorn . Viðtal við hann er í blaði vikunnar .